31/03/2011 | Administración Autonómica
Xunta de Galicia
Consellería de Economía e Industria
Dirección Xeral de Industria, Enerxía e Minas
Número de expediente: IN627A 2011/2-0)

Resolución de 16 de marzo de 2011, da Dirección Xeral de Industria, Enerxía e Minas, pola que se somete a información pública a solicitude de autorización administrativa e aprobación da “Addenda 1 ao proxecto de execución de instalacións da rede de distribución de Gas Natural nas Pontes de García Rodríguez (A Coruña)”, promovido pola empresa Gas Galicia SDG, S. A. (expediente IN627A 2011/2-0). Para os efectos previstos no artigo 73.° da Lei 34/1998, de 7 de outubro, do sector de hidrocarburos e no artigo 78.° do Real decreto 1434/2002, de 27 de decembro, polo que se regulan as actividades de transporte, distribución, comercialización, subministración e procedementos de autorización de instalacións de gas natural, sométese a información pública o seguinte proxecto de autorización administrativa. PETICIONARIO: Gas Galicia SDG, S. A., con CIF n.° A-15383284 e con enderezo na rúa Lisboa, s/n, edificio Área Central, local 31-HIJ, 15707 - Santiago de Compostela. ANTECEDENTES: con respecto á rede de distribución de gas natural no termo municipal das Pontes de García Rodríguez (A Coruña), promovida pola empresa Gas Galicia SDG, S. A., esta Dirección Xeral ditou as seguintes resolucións: – Outorgamento, con data 24 de novembro de 2008, da autorización administrativa para a distribución de gas natural no dito termo municipal. – Aprobación, con data 6 de xullo de 2010, do proxecto de execución de instalacións da rede de distribución de gas natural e do proxecto de execución de instalación da Planta Satélite de GNL (gas natural licuado) no dito termo municipal. OBXECTO DA PETICIÓN: o obxecto da petición é a autorización administrativa e a aprobación da Addenda I ao proxecto de execución de instalacións da rede de distribución de gas natural, para a ampliación da dita rede de distribución cara ás vivendas da zona leste do núcleo urbano das Pontes e ás vivendas do poboado Magdalena. DESCRICIÓN DAS INSTALACIÓNS: as instalacións obxecto da citada Addenda proxéctanse en polietileno, no rango de presión 2 < MOP (máxima presión de operación) ≤ 5 bar, e en tubaxe de 200, 160, 110 e 90 mm de diámetro. As novas redes amplían en 4.481 m a canalización de gas natural no núcleo urbano das Pontes de García Rodríguez. TERMO MUNICIPAL: a solicitude afecta ao termo municipal das Pontes de García Rodríguez, na provincia da Coruña. ORZAMENTO: cento oitenta e seis mil trescentos trinta e un euros con dous céntimos (186.331,02 €). O que se fai público para coñecemento xeral e para que todas aquelas persoas, naturais ou xurídicas, que se consideren prexudicadas nos seus dereitos, poidan presentar as súas alegacións, no prazo de 20 días a partir da data de publicación deste anuncio, podendo examinar a correspondente Addenda na Dirección Xeral de Industria, Enerxía e Minas, edificio administrativo San Caetano, bloque 5, 4.° andar, en Santiago de Compostela, así como no Departamento Territorial da Coruña da Consellería de Economía e Industria, Edificio Administrativo Monelos, s/n, Praza Luís Seoane, 1.° e 2.° andar. O director xeral de Industria, Enerxía e Minas Maria Lledo Rui Cuarteros